**PÁLYÁZATI FELHÍVÁS**

a Közalkalmazottak jogállásáról szóló 1992. évi XXXIII. törvény 20/A § alapján

pályázatot hirdet

**Állatorvostudományi Egyetem**

**Pénzügyi, Számviteli és Kontrolling Osztály**

***főkönyvi könyvelő***

munkakör betöltésére.

**A közalkalmazotti jogviszony időtartama:** Határozatlan (4 hónap próbaidő) közalkalmazotti jogviszony

**Foglalkoztatás jellege:** teljes munkaidő

**A munkavégzés helye:** 1078 Budapest, István u. 2.

**A munkakörbe tartozó lényeges feladatok:**

* gazdasági események könyvelése, analitikus és főkönyvi nyilvántartások vezetése, egyeztetése;
* elvégzi a személyi jellegű kiadásokkal kapcsolatos szükséges egyeztetéseket;
* elkészíti a MÁK és a felügyeleti szerv felé történő havi, negyedéves adatszolgáltatásokat;
* közreműködik az év végi zárással kapcsolatos feladatok ellátásában, a mérlegjelentés elkészítésében;
* előirányzatok könyvelése, alakulásának figyelemmel kísérése, változásainak nyilvántartása, módosítások előkészítése;
* banki jóváírások, bankkártyás és csekkes bevételek valamint támogatások beazonosítása, könyvelése;
* Egységes Rovat Azonosító kódok rendezése;
* kapcsolattartás Magyar Államkincstárral;

**Illetmény és juttatások:**

Megegyezés szerint, az illetmény megállapítására és juttatásokra a „Közalkalmazottak jogállásáról szóló” 1992. évi XXXIII. törvény” rendelkezései az irányadóak.

**Pályázati feltételek:**

* Mérlegképes könyvelő szakképzettség
* SAP program ismerete (FI)
* Számítógép felhasználói szintű ismerete
* Hasonló munkakörben szerzett legalább 8-12 éves szakmai tapasztalat
* Magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy
* Cselekvőképesség
* Büntetlen előélet
* Előzetes munkaköri alkalmassági vizsgálat a 33/1998. (VI.24.) NM rendelet szerint.

**Elvárt kompetenciák:**

* Önálló, precíz munkavégzés
* Jó kommunikációs készség
* Terhelhetőség, megbízhatóság
* Komplex szemlélet
* Proaktívitás

**A pályázat elbírálásánál előnyt jelent:**

* Főiskolai/egyetemi végzettség (pénzügy/számvitel)
* felsőoktatási intézményben szerzett tapasztalat
* Államháztartási mérlegképes könyvelői szakképzettség
* könyvelői programokban szerzett jártasság

**A pályázat részeként benyújtandó iratok, igazolások:**

* Részletes, fényképes szakmai önéletrajz bérigény megjelölésével
* Iskolai végzettséget, szakképzettséget igazoló okiratok másolata
* Három hónapnál nem régebbi hatósági erkölcsi bizonyítvány másolata vagy a bizonyítvány megkéréséről szóló igazolás másolata
* A pályázó nyilatkozata arról, hogy a pályázati anyagban foglalt adatainak a pályázati eljárással összefüggő kezeléséhez hozzájárul

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019.09.30.

**A pályázat benyújtásának módja:**

* Postai úton, vagy személyesen a pályázatnak az Állatorvostudományi Egyetem Emberi Erőforrás, Bér és Munkaügyi Osztályra (1078 Budapest, István u. 2.) történő megküldésével, leadásával illetve e-mailben az [allaspalyazat@univet.hu](mailto:allaspalyazat@univet.hu) címen.
* Kérjük a borítékon, illetve a pályázatban feltüntetni a pályázati adatbázisban szereplő azonosító számot: BMO/8574-1/2019., valamint a munkakör megnevezését: főkönyvi könyvelő

**A pályázat elbírálásának módja, rendje:**

A határidőben beérkező pályázatokról a munkáltatói jogkör gyakorlója dönt, amelynek eredményéről a pályázók e-mailben, telefonon vagy postai úton tájékoztatást kapnak. A munkáltató fenntartja a jogát a többfokozatos kiválasztási folyamat lebonyolítására, illetve a nemleges válasz jogával is élhet. Az elutasított pályázatok iratanyagait – amennyiben a pályázó 90 napon belül nem veszi át – megsemmisítjük. A pályázathoz csatolandó okmányokat fénymásolatban kell benyújtani.

**A pályázat elbírálásának határideje:** 2019.10.10.

**A pályázati kiírás további közzétételének helye, ideje: 2019.09.02.**

* <https://kozigallas.gov.hu/>
* <http://www.univet.hu/hu/egyetem/allaspalyazatok>
* Egyetemi hirdetőtábla
* profession.hu

Budapest, 2019. szeptember 02.

….…………………………………………

dr. Bohátka Gergely

kancellár